แคว้นแคบาร์ปัคตูนควา

แคบาร์ปัคตูนควา (, ; ; ) เป็นแคว้นหนึ่งในสี่แห่งของประเทศปากีสถาน ตั้งอยู่ทางตะวันออกเฉียงเหนือของประเทศ มีอาณาเขตติดต่อกับเขตกิลกิต-บัลติสถาน เขตอาซาดจัมมูโอกัชมีร์ ดินแดนนครหลวงอิสลามาบาด แคว้นปัญจาบ แคว้นบาโลชิสถาน และยังติดต่อกับประเทศอัฟกานิสถานทางทิศตะวันตกเฉียงเหนือ จากการสำรวจสำมะโนประชากรครั้งล่าสุดเมื่อ พ.ศ. 2560 แคว้นแคบาร์ปัคตูนความีประชากรราว 35.5 ล้านคน ถือว่ามากเป็นอันดับที่สามของประเทศรองจากแคว้นปัญจาบและแคว้นสินธ์ ครอบคลุมพื้นที่ราว 101,700 ตารางกิโลเมตร มีเมืองเปศวาร์ ซึ่งอยู่ตอนกลางของแคว้น เป็นเมืองหลวงและเมืองที่ใหญ่ที่สุดของแคว้น

ในอดีตราว 600 ปีก่อนคริสต์ศักราช พื้นที่แห่งนี้เคยเป็นที่ตั้งของแคว้นคันธาระ มีเมืองหลักชื่อปุศกาลวตี และเมืองตัขต์ภาอี ศูนย์กลางการศึกษาในแถบหุบเขาเปศวาร์ ซึ่งปัจจุบันซากโบราณสถานได้รับการขึ้นทะเบียนเป็นมรดกโลก ช่วงปี ค.ศ. 1901–1955 เคยใช้ชื่อ แคว้นชายแดนตอนเหนือ-ตะวันตก ()

อ้างอิง

แหล่งข้อมูลอื่น 
 เว็บไซต์อย่างเป็นทางการ

แคบาร์ปัคตูนควา
รัฐและดินแดนที่ก่อตั้งในปี พ.ศ. 2513